NaiveNeuron/SloPal huggingface dataset:
Jarjabek, Dušan, poslanec NR SR (2021-11-03):
Ďakujem veľmi pekne, pán predseda, za slovo. Tak schránková firma bez schránky, to je ako záhradná búdka bez záhrady alebo, keď chcete, nemocnica bez doktorov. Naozaj, toto som ešte nepočul, ale ako to je, toto je veľký fór. No ale teraz vážne. Aby teda bolo pánovi ministrovi jasné, tu ide len v rámci novej politickej kultúry, ktorý, o ktorej oni hovorili pred voľbami, o jeden normály počin. Tu je jedna politická zodpovednosť. Ministri v iných štátoch odchádzajú zo svojich postov za to, že sa zrazia vlaky, za to, že tam padne lietadlo, za to, že sa tam stane nejaký prúser, ktorý nie je priamo zavinený ministrom. No ale našemu pánovi ministrovi proste utieklo 24 mil. v jeho rezorte. No a to je politická zodpovednosť. Nikto nehovorí, že ich ukradol, ale v rámci politickej zodpovednosti by mal sám odstúpiť a sám vyvodiť voči sebe zodpovednosť, voči svojmu rezortu zodpovednosť, lebo čosi neustriehol. Tých 24 mil., to nie kvapka v pohári vody. Tých 24 mil., to je grča peňazí, ktorú skutočne treba vedieť, kam hlavne teda odišla. A toto pán minister jednoducho nevie. Čiže v rámci obyčajnej, v rámci obyčajnej politickej kultúry by bolo namieste, keby pán minister Krajniak povedal, áno, prepáčte, odchádzam zo svojej funkcie, lebo sa cítim politicky zodpovedný, nie trestnoprávne alebo ja neviem ako, politicky zodpovedný v rámci politickej kultúry a povedal, prepáčte, toto sa mi stalo, 24 mil. odišlo, spravil som chybu, ospravedlňujem sa verejnosti, ospravedlňujem sa občanom, je to moja politická chyba a politická zodpovednosť.
V. Palko, minister vnútra SR: (2004-03-10):
Čo sa týka vystúpenia pána poslanca Číža, tak zdá sa mi, že v tom vystúpení zaznelo pochopenie pre predložený návrh zákona. Pán poslanec, áno, máte pravdu, boli tu isté ambiciózne plány, že treba scivilniť vydávanie týchto dokladov, tá myšlienka je dobrá, na tom sa zhodujeme, súhlasíme s tým. Áno, stojí to aj veľa peňazí a v minulosti, keď sa k takýmto plánom prikračovalo, tak nie vždy tí, čo to plánovali, vedeli odhadnúť, či na to budú peniaze, alebo nebudú. Keď som sa ja stal ministrom, tak vtedy vláda prikročila práve k úsporným opatreniam, čo sa týka rozpočtu na rok 2003, takže sa to odložilo. Myslím si, že to bol vlastne  posledný možný termín, keď bolo možné prikročiť k tomu presunu. Teraz to už naozaj možné nie je, bolo by to šialenstvo, lebo práve teraz je tá doba, keď ministerstvo vnútra musí zabezpečiť vydávanie nových dokladov už formátu Európskej únie. Ide teda aj o vodičské preukazy, ktoré začneme vydávať od 1. mája, o nové pasy, ktoré začneme vydávať od budúceho roka a potom o necelé dva roky aj nové občianske preukazy. Takže naozaj momentálne by bola tá najnevhodnejšia doba, keď urobiť presun týchto agend a nielen z finančných dôvodov, ale asi z dôvodov toho, že túto náročnú úlohu vydávania nových dokladov plní istý tím, ktorý je logicky na Prezídiu Policajného zboru, a keby sme to dali teraz iným ľuďom v sekcii verejnej správy, tak by mohol vypuknúť chaos. Takže prosím o porozumenie pre tento predkladaný návrh. Ďakujem za pozornosť.
Kašper, Igor, poslanec NR SR (2021-09-21):
Ďakujem, pán predseda. V rozprave vystúpil jeden poslanec, ktorý podal pozmeňujúci návrh. Ako spoločný spravodajca podávam návrh na skrátenie lehoty na hlasovanie o dnes podanom návrhu v rozprave, pretože ešte neuplynula lehota podľa rokovacieho poriadku Národnej rady. Prosím, pán predseda, dajte hlasovať o skrátení lehoty.
Lipšic, Daniel, poslanec NR SR (2013-03-15):
Tak dobre. Pár poznámok len. Pán poslanec Osuský, sloboda prejavu nie je bezbrehá, ale musí mať nejakú, proste v zásade jasné rozčlenenie, čo chránené je, čo nie je. Podľa mňa prejav, ktorý podnecuje násilné konanie, chránený nie je. Proste ako zvolanie skinheada pred rómskou osadou „Poďme ich zlynčovať!“ chránené nie je. To je povel ku konaniu. Kdežto prejav, ktorý neiniciuje priamo násilné konanie, chránený byť podľa mojej mienky musí. Ale to je diskusia na dlhšie asi. Čiže tá hranica určená byť musí a nemôže ju určovať svojvoľne parlament, čo sa nám páči a čo nie. Pán poslanec Poliačik, ale nebudem k nemu reagovať, mimoriadne zníženie trestu, súd nerozhoduje na návrh, rozhoduje sám. Iura novit curia (súd pozná právo), to znamená, aj bez advokáta a bez návrhu prokurátora súd rozhoduje o výške trestu, aj o tom, či sú podmienky splnené pre mimoriadne zníženie, alebo nie. Ja by som naozaj rád tu mal jeden prípad o tých piatich gramoch marihuany, za ktorý dostal niekto nepodmienečný trest štyri roky. To by som veľmi rád už konečne ten prípad, ale konkrétny, videl, počul, lebo sa o ňom skôr hovorí a taký prípad podľa mojej mienky neexistuje žiaden. Preto hovorím, že sa týka táto novela, a to je vaša legitímna agenda, pán poslanec, k tomu ja vám nechcem nič hovoriť, že to prevzal teraz SMER, túto agendu, ma prekvapuje. Ma prekvapuje. Doteraz agenda SMER-u bola iná. A opakujem ešte raz, § 172 sa týka dominantne dílerov, dominantne. Dokonca aj keď má pri sebe väčšie množstvo drogy a nie je preukázateľné, myslím, to bol prípad aj Cinkotu, že to ďalej distribuuje, ale mal väčšie množstvo drogy, tak podľa mojej mienky je to malý díler. Je to malý díler. Ešte raz kauza Cinkota, to bola táto právna kvalifikácia. Ospravedlňujem sa, žiaľ, musím ísť na otočku do nemocnice, ak ešte stihnem, tak sa, samozrejme, hneď vrátim.
Fecko, Martin, poslanec NR SR (2017-10-19):
Ďakujem pekne tiež, pán minister, za tlmočenie názoru ministra životného prostredia. A zdá sa mi, že budem to riešiť podobne ako pán Klus, takže budem sa ešte s ním kontaktovať. Ďakujem pekne.
Marcinčin, Anton, poslanec NR SR (2010-12-01):
Vážený pán predseda, k návrhu zákona č. 107/2004 Z. z., tlač 98, v rozprave vystúpilo päť poslancov a minister financií pán Mikloš. Bol podaný jeden pozmeňujúci a doplňujúci návrh. Procedurálny návrh nebol podaný. Teraz budeme hlasovať o bodoch zo spoločnej správy 1 a 2 spoločne s odporúčaním gestorského výboru schváliť.
Zemanová, Anna, poslankyňa NR SR (2016-09-20):
Ďakujem veľmi pekne za slovo. Ja som veľmi rada, že si sa dotkol aj problematiky dozorovania činnosti samosprávy, pretože tu vidím veľké rezervy prokuratúry nad dohľadom, činnosťou obcí a miest a nielen pri prenesenom výkone štátnej správy, čo sa týka činnosti stavebných úradov a vylučovania verejnosti z konania, respektíve vydávania stavebných povolení zo strany obcí a miest, ktoré nie vždy sú úplne správne a často obsahujú nielen formálne chyby, ale aj vecné a taktiež aj v oblasti územného plánovania. Ešte rozprávam.
Jakab, Elemér, poslanec NR SR (2018-05-17):
Doplňujúcu otázku nemám, pán predsedajúci, ale musím gratulovať pánovi ministrovi aj k tým výsledkom. Takže veľmi pekne vám ďakujem za odpoveď a vám gratulujem. A pýtajte peniaze od pána ministra financií, pán minister, že aby tie cyklotrasy, aby ste budovali ďalej. Ďakujem veľmi pekne.
Paška, Pavol, predseda NR SR (2014-11-09):
Ďakujem pekne. Ostatný ústne prihlásený do rozpravy je pán poslanec Viskupič. Máte slovo, pán poslanec.
Šeliga, Juraj, poslanec NR SR (2021-07-23):
Ďakujem pekne, pán podpredseda. Dámy a páni, dovoľte mi, aby som vás informoval o prerokovaní uvedeného návrhu zákona v ústavnoprávnom výbore. Národná rada uznesením č. 798 zo 17. júna 2021 pridelila tento návrh zákona na prerokovanie ústavnoprávnemu výboru a tento výbor určila aj ako gestorský výbor. Poslanci Národnej rady, ktorí nie sú členmi výboru, ktorému bol návrh zákona pridelený, neoznámili v určenej lehote žiadne stanovisko. Ústavnoprávny výbor návrh zákona prerokoval a odporúčal ho Národnej rade schváliť. Z uznesenia výboru vyplývajú dva pozmeňujúce návrhy. Gestorský výbor odporúča o nich hlasovať spoločne a schváliť ich. Gestorský výbor zároveň odporúča Národnej rade uvedený návrh zákona schváliť aj ako celok. Správa výboru o prerokovaní návrhu zákona má tlač 562a, bola schválená uznesením ústavnoprávneho výboru z 22. júla 2021, je to číslo 316. Zároveň týmto uznesením som bol poverený spoločne s pánom poslancom Dostálom, aby som vás informoval a bol spravodajcom v tomto bode. Pán predsedajúci, prosím, otvorte rozpravu.
P. Hrušovský, predseda NR SR: (2003-11-06):
(Hlasovanie.) 126 prítomných, 76 za, 20 proti, 30 sa zdržalo. Konštatujem, že Národná rada Slovenskej republiky zákon o majetku obcí schválila . Pristúpime teraz k hlasovaniu o prerokovanom vládnom návrhu zákona, ktorým sa mení a dopĺňa zákon Národnej rady Slovenskej republiky č. 278/1993 Z. z. o správe majetku štátu v znení neskorších predpisov a o zmene a doplnení niektorých zákonov. Páni poslanci, prosím o pokoj v rokovacej sále. (Ruch v sále.) Pán predseda výboru a spoločný spravodajca, nech sa páči, predložte návrhy na hlasovanie.
Surová, Lucia, riaditeľka odboru rozpočtu a financovania Úradu pre dohľad nad zdravotnou starostlivosťou (2020-12-02):
K predloženému materiálu by som chcela ešte dodať dve poznámky. V nadväznosti na diskusiu vo výbore a rozpravu k novele zákona 581/2004 je mi ľúto, že pani poslankyňa Bittó Cigániková má názor, že úrad nič nerobí a nemá žiadne výsledky, nakoľko na úrade pracujú viacerí špičkoví odborníci a myslím si, že si nezaslúžia takýto názor na svoju prácu. Práve z toho dôvodu som do úvodného slova doplnila podrobnejšiu informáciu o činnosti na jednotlivých pracoviskách úradu a ich približný rozpočet. Z pohľadu materiálneho a personálneho sú výdavky navrhovaného rozpočtu úradu relevantné k vykonávanej činnosti. Veľmi by sme ocenili, keby si našla čas a prišla k nám na úrad, kde by sme mohli osobne prejsť jednotlivé činnosti a ich výsledky, prípadne navštívila niektoré z našich súdnolekárskych a patologickoanatomických pracovísk, možno by následne mohla zmeniť názor. Samozrejme, je tu stále veľký priestor na zlepšenie komunikácie s médiami a prezentáciu našej činnosti odbornej či laickej verejnosti, ako aj priestor na zlepšenie niektorých procesov. K pripravovanej reforme úradu, ktorá je, predpokladám, založená na sumarizovaných návrhoch pána Barbariča a Zlatka Kameništiaka, by som vás chcela poprosiť, aby mohol byť úrad aktívne prizvaný už v prípravných fázach a byť súčasťou aktívnej diskusie k jednotlivým návrhom, nie až v procese pripomienkového konania k legislatívnym zmenám. S mnohými návrhmi v ich podkladoch súhlasíme, ale s niektorými zásadne nie, ako je napríklad presun registrov vedených úradom na Národné centrum zdravotníckych informácií, a to z dôvodu, že sú nevyhnutné, nevyhnutne potrebné k samostatnej činnosti úradu. Napríklad centrálny register poistencov je zásadný pre vydávanie rozhodnutí o mesačnom prerozdeľovaní preddavkov na poistné a rozhodnutí o ročnom prerozdeľovaní poistného pre zdravotné poisťovne, nehovoriac o skutočnosti, že úrad v súčasnosti má účinnú zmluvu o poskytnutí nenávratného finančného príspevku z európskych štrukturálnych fondov na realizáciu projektu Manažment údajov ÚDZS, kde zahŕňa, ktorý zahŕňa centrálny register poistencov, register zdravotníckych pracovníkov, register poskytovateľov zdravotnej starostlivosti a register úmrtí v celkovej hodnote 3 mil. eur. Zároveň aktívna diskusia v prípravných fázach reformy je nevyhnutná pre včasné zapracovanie zmien vyplývajúcich z reformy aj do návrhu rozpočtu na následné rozpočtové obdobia. Ďakujem za pozornosť.
Pellegrini, Peter, predseda NR SR (2015-11-20):
Ďakujem pekne. Vyhlasujem rozpravu za skončenú. Pán navrhovateľ nechce vystúpiť. Pán spravodajca tiež nie. Teda pristúpime k hlasovaniu. Ešte drobnú poznámku, pán poslanec Lipšic, keďže vo svojich vystúpeniach aj komentujete dianie v sále, kto tlieska, kto netlieska, chcem len pripomenúť, že na vystúpenie pána poslanca Kuffu dosť intenzívne a často tlieskal aj pán poslanec Jozef Mikloško z KDH, čiže neboli to len poslanci SMER-u. Ďakujem pekne. (Potlesk.) Nech sa páči, pán poslanec Susko, poďte uvádzať hlasovanie o tomto bode programu. Už som pristúpil k hlasovaniu, pán poslanec, to bude zas nejaká perla, radi si počkáme po skončení hlasovania. Nech sa páči.
Jurinová, Erika, podpredsedníčka NR SR (2014-11-27):
Ďakujem pekne, pán guvernér. Vyhlasujem rozpravu za skončenú. Pán navrhovateľ, chcete zaujať stanovisko? Nie. Pán spravodajca? Rovnako nie. Prerušujem rokovanie o tomto bode programu. Vzhľadom k tomu, že na termín 16.30 boli plánované dva body zaradené do programu, pristúpime k prerokovaniu návrhu na voľbu členov Rady pre vysielanie a retransmisiu . Návrh má tlač 1276. Chcem vám informovať, že do začiatku rokovania o tomto bode programu podali poslanci podľa § 39 ods. 8 zákona o rokovacom poriadku návrh, aby sa táto voľba vykonala tajným hlasovaním A teraz prosím predsedu výboru pre kultúru a médiá, poslanca Dušana Jarjabka, aby uviedol návrh a podal správu o výsledku rokovania výboru.
Paška, Pavol, predseda NR SR (2013-09-03):
... Už ste tu dosť dlho, aby ste sa mohli aspoň elementárne veci naučiť.
Zemanová, Anna, poslankyňa NR SR (2021-06-24):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady a Výboru Národnej rady pre pôdohospodárstvo a životné prostredie, ďalej aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona výbory prerokovali do 13. septembra 2021 a v gestorskom výbore do 14. septembra 2021.
Danko, Andrej, predseda NR SR (2019-03-29):
Ďakujem. Dávam slovo spoločnému spravodajcovi z výboru pre pôdohospodárstvo a životné prostredie poslancovi Kvorkovi, aby informoval Národnú radu o výsledku rokovania výborov a o tomto návrhu zákona a aby odôvodnil návrh a stanovisko gestorského výboru.
Gál, Gábor, minister spravodlivosti SR (2019-09-12):
Ďakujem, pán podpredseda. Vážené pani poslankyne, vážení páni poslanci, potreba prijatia návrhu zákona vychádza z aplikačnej praxe, ktorej nedávny vývoj preukazuje existenciu výkladov pripúšťajúcich asymetriu v prístupe účastníkov disciplinárneho konania k ochrane v správnom súdnictve. Z dôvodu chýbajúceho explicitného vymedzenia osôb oprávnených podať správnu žalobu proti disciplinárnemu rozhodnutiu vznikli v aplikačnej praxi pochybnosti, pokiaľ ide o aktívnu legitimáciu na jej podanie. Hlavným zámerom navrhovanej úpravy je preto upraviť expressis verbis možnosť oboch účastníkov disciplinárneho konania domáhať sa prostredníctvom správnej žaloby preskúmania rozhodnutia disciplinárneho orgánu, čím sa existujúce sporné výklady odstránia. Nejedno rozhodnutie už teraz právoplatné skončilo s tým, že; s konštatovaním, že ministerstvo spravodlivosti nie je aktívne legitimizované podať správnu žalobu v prípade disciplinárnych konaní, ktoré prebehli. Tak sa nazdávame, že verejnosť a tento štát má právo, aby v prípade, keď vidíme, že disciplinárne konanie nedopadlo tak, ako je to spravodlivé, zákonné, tak aby ministerstvo spravodlivosti malo túto možnosť takýto výrok a takéto disciplinárne rozhodnutie napadnúť na správnom súde. Okrem toho návrh zákona zavádza možnosť ministra spravodlivosti Slovenskej republiky podať správnu žalobu i v tých prípadoch, v ktorých nie je navrhovateľom disciplinárneho konania, ak na jej podaní existuje verejný záujem. Tu sme sa stretli s takým odporom komôr, ale keď som im to vysvetlil, že o čo sa jedná, tak došlo sčasti k pochopeniu nášho zámeru. Ja viem, že povedzme nejaký exekútor niečo vyviedol, ale predtým, ako by som ja podal disciplinárny návrh na jeho osobu, už to podal prezident exekútorskej komory. Tak nebudem podávať dvojmo, načo. Disciplinárka sa skončí tak, ako sme to nechceli. On nepodá správnu žalobu a ja by som chcel podať. A takáto možnosť tu nie je. Čiže aby sme nemuseli duplicitne dávať návrhy na disciplinárne konanie všade tam, kde už niekto dá, aby ministerstvo spravodlivosti v prípadoch, kebyže dôjde k nejakému takému záveru, s ktorým sa nevieme sústrediť a je tu verejný záujem, tak aby toto, túto žalobu mohlo podať. To je všetko. Ďakujem pekne.
Glváč, Martin, podpredseda NR SR (2017-06-19):
Ďakujem. Podotýkam ešte raz, že stanovisko NKÚ je pod tlačou 566. A prosím predsedu výboru pre financie a rozpočet poslanca Kamenického, aby podal správu o výsledkoch prerokovania návrhu vo výboroch. Nech sa páči.
Laššáková, Jana, podpredsedníčka NR SR (2014-11-09):
Ďalej do rozpravy je prihlásený pán poslanec Frešo, ktorého nevidím v sále. Nech sa páči, pani poslankyňa Nicholsonová.
Blanár, Juraj, podpredseda NR SR (2022-12-08):
Pán poslanec Suja s faktickou poznámkou.
Pellegrini, Peter, predseda NR SR (2015-03-12):
Prezentujme sa a hlasujme o 1. a 2. bode z návrhu pána poslanca Poliačika. (Hlasovanie.) Prítomných 139 poslancov, za hlasovalo 56, proti bolo 78, zdržali sa 4 poslanci, nehlasoval 1. Návrh sme neschválili.
Paška, Pavol, predseda NR SR (2012-07-26):
Hlasujeme. (Hlasovanie.) 141 prítomných, 78 za, 2 proti, 59 sa zdržalo, 2 nehlasovali. Návrh sme schválili.
Zmajkovičová, Renáta, podpredsedníčka NR SR (2014-10-15):
Pán poslanec Brocka s reakciou.
Laššáková, Jana, podpredsedníčka NR SR (2012-07-31):
Ďalej za poslanecký klub SDKÚ – DS vystúpi pán poslanec Kaník. Nech sa páči, máte slovo. A pripraví sa pán poslanec Brocka za poslanecký klub KDH.
Ďuriš Nicholsonová, Lucia, podpredsedníčka NR SR (2018-10-24):
Pán minister, poprosím vás.
Hrnčiar, Andrej, podpredseda NR SR (2016-09-21):
Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie. Spravodajca? Nie je tomu tak. Prerušujem rokovanie o tomto bode programu A nasledujúcim bodom programu je prvé čítanie o návrhu poslancov Národnej rady Slovenskej republiky Miroslava Ivana, Jany Kiššovej, Karola Galeka na vydanie zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov a o doplnení zákona č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov . Návrh zákona má tlač 207, návrh na jeho pridelenie na prerokovanie výborom je v rozhodnutí č. 211. Dávam slovo poslancovi Miroslavovi Ivanovi, aby návrh zákona uviedol.
Pleštinská, Zita, poslankyňa NR SR (2022-11-10):
Hlasovanie o tomto bode bude o jedenástej.
P. Hrušovský, predseda NR SR: (2004-05-26):
(Hlasovanie.) 142 prítomných (potlesk), 118 za návrh, 2 proti, 22 sa zdržalo. Návrh sme schválili. Panie poslankyne, páni poslanci, na požiadanie viacerých predsedov poslaneckých klubov teraz vyhlasujem 15-minútovú prestávku na rokovanie poslaneckých klubov, po ktorej zvolávam poslanecké grémium na 11.15 hodinu, ktoré bude trvať 15 minúť, a o 11.30 hodine pristúpime k tajnému hlasovaniu o návrhu na voľbu kandidátov na vymenovanie sudcov Ústavného súdu. Ešte, páni poslanci, by som vás chcel poprosiť, aby sme vykonali jedno hlasovanie. Teraz máte v laviciach rozdaný návrh na zaradenie poslanca Národnej rady Stanislava Kahanca do  zahraničného výboru. Je to dohoda, ktorá vzišla z rokovania medzi poslaneckým klubom, ktorého členom je pán poslanec Kahanec, a ostatnými poslaneckými klubmi, kde nebol vyjadrený iný názor, ako navrhuje poslanecký klub KDH. Prosím, páni poslanci, prezentujme sa a hlasujme o návrhu uznesenia o voľbe poslanca za člena zahraničného výboru pána poslanca Kahanca, ktorý máte v laviciach rozdaný ako tlač 715. (Hlasovanie.) 117 prítomných, 113 za návrh, 2 sa zdržali, 2 nehlasovali. Ďakujem. Návrh sme schválili. O 11.15 hodine bude poslanecké grémium. (Prerušenie rokovania o 11.00 hodine.) (Pokračovanie rokovania o 12.00 hodine.)
Danko, Andrej, podpredseda NR SR (2023-12-19):
S reakciou poslanec Jakab.
P. Paška, predseda NR SR: (2007-05-10):
(Hlasovanie.) 122 prítomných, 97 bolo za, 24 sa zdržalo, 1 nehlasoval. Konštatujem, že sme rozhodli o tom, že prerokujeme tento návrh zákona v druhom čítaní. Druhé hlasovanie, pani spravodajkyňa.
Glváč, Martin, podpredseda NR SR (2017-09-13):
Pán poslanec Fecko. Pani poslankyňa, ste prihlásená potom s reakciou. Pán poslanec Fecko.
Beblavý, Miroslav, poslanec NR SR (2018-05-10):
...v situácii, keď človek musí kričať, aby vôbec počul vlastný hlas. (Ruch v sále.) Takže ak môžem poprosiť. (Prerušenie vystúpenia predsedajúcim.)
Kažimír, Peter, poslanec NR SR (2011-09-14):
Pán poslanec Chren, ja obdivujem zase vašu rozpoltenosť osobnosti ako popredného potentáta Heykovej nadácie, ktorý si veľmi dobre žil zo štátnych zákaziek a ktorý, samozrejme, vôbec neopomenul alebo neohrdol tým, aby práve zo štátneho sektoru mal podstatnú časť svojho príjmu pre nadáciu, ktorú prezentoval. Čo vraj podľa vtipov, ktoré som videl od Šuttyho, mohlo spôsobiť aj obrátenie Heyka v hrobe, vraj. A, pán Poliaček, no ako... (Reakcia z pléna.) ... pán Poliačik, viete, otázka blabolov a vykastrovaného textu, o tom sme sa tu celé hodiny bavili pri programovom vyhlásení vašej vlády, o tom, aké je to gumové a naťahovacie, ale aj tak ste si tam toho až príliš dali, lebo je vidieť, že iste podľa tohto dokumentu robiť je pre vás obrovský problém. A otázku eurovalu, si na toto na vás naozaj počká. Počká to na vás. Ja veľmi vítam relatívne korektný postoj z posledných dní, že je to váš problém, ktorý si vyriešite sami. Tak si ho riešte, či už vo forme teambuildingov, alebo vzájomnej ruvačky. To je už na vás. Výsledok je dôležitý a ten sa určite dostaví a ja som presvedčený, že vy budete hlasovať za euroval.
P. Hrušovský, predseda NR SR: (2004-02-04):
E. Černá, poslankyňa: Výboru Národnej rady Slovenskej republiky pre ľudské práva, národnosti a postavenie žien, Výboru Národnej rady Slovenskej republiky pre sociálne veci a bývanie. Ako gestorský výbor určil Výbor Národnej rady Slovenskej republiky pre sociálne veci a bývanie. Gestorský výbor nedostal do 15. januára 2004 žiadne stanovisko poslancov Národnej rady Slovenskej republiky, ktorí nie sú členmi výborov Národnej rady Slovenskej republiky, ktorým bol návrh pridelený. Vysloviť súhlas s návrhom odporučili Výbor Národnej rady Slovenskej republiky pre obranu a bezpečnosť uznesením zo 14. januára 2004, Výbor Národnej rady Slovenskej republiky pre sociálne veci a bývanie uznesením z 15. januára 2004 a Výbor Národnej rady Slovenskej republiky pre ľudské práva, národnosti a postavenie žien uznesením z 15. januára. Z uznesení výborov Národnej rady, ktoré návrh prerokovali, nevyplývajú žiadne návrhy. Gestorský výbor na základe stanovísk výborov k návrhu na vyslovenie súhlasu Národnej rady Slovenskej republiky s Opčným protokolom o právach dieťaťa a o účasti detí v ozbrojených konfliktoch a s Opčným protokolom k Dohovoru o právach dieťaťa o predaji detí, detskej prostitúcii a detskej pornografii vyjadrených a v ich uzneseniach uvedených v tretej časti tejto spoločnej správy a v stanovisku gestorských výborov odporúča Národnej rade Slovenskej republiky v súlade s § 88 ods. 2 a 3 zákona Národnej rady č. 350/1996 Z. z. o rokovacom poriadku Národnej rady Slovenskej republiky a podľa článku 86 písm. d) Ústavy Slovenskej republiky vysloviť súhlas. Gestorský výbor určil spoločnú spravodajkyňu výborov Evu Černú informovať Národnú radu o výsledku rokovania výborov, odôvodniť návrh a stanovisko gestorského výboru a predložiť návrh na uznesenie Národnej rady Slovenskej republiky. Spoločná správa výborov Národnej rady Slovenskej republiky o prerokovaní návrhu bola schválená uznesením Výboru Národnej rady Slovenskej republiky pre sociálne veci a bývanie z 15. januára 2004. Otvorte rozpravu, prosím.
Dubovcová, Jana, poslankyňa NR SR (2011-06-01):
Ja by som chcela zopakovať v rámci faktickej pripomienky k vystúpeniu predchádzajúceho rečníka, že ho podporujem. A opakujem, že podľa záverov Benátskej komisie, bod 86, nezávislosť prokurátorov nemá tú istú povahu ako nezávislosť sudcov. Podľa bodu 84 dôvod pre nezávislosť sudcov je jasný, je to deľba moci a právo na spravodlivý proces. A podľa Benátskej komisie, pokiaľ ide o nezávislosť prokurátorov, tak tá tu nie je len tak sama pre seba. Je všeobecná tendencia zabezpečiť prokuratúre nezávislosť, ale nemôže to byť nezávislosť, ktorá nemá žiadny účel. Musí byť opodstatnená. Benátska komisia vyzdvihuje, že rozhodnutie, či začať alebo nezačať trestné stíhanie, je na prokuratúre. Z tohoto rozhodnutia sa nezodpovedá parlamentu ani výkonnej moci, ale poukazuje sa na to, že pokiaľ ide o pokyn, ktorý by mal zvrátiť stanovisko prokurátora na nižšom stupni, tento pokyn by mal byť odôvodnený a preskúmavať by ho mal nezávislý orgán, ktorým je súd. Taktiež sa ďalej hovorí v záveroch Benátskej komisie, že rozhodnutie, či začať alebo nezačať trestné stíhanie, ktoré je len na prokuratúre. V prípade, ak prokurátor rozhodne, že nezačne trestné stíhanie, mal by proti nemu existovať opravný prostriedok a takisto by ho mal preskúmavať súd, čo sa v Slovenskej republike nedeje. Komisia doporučuje, aby prokuratúra sa zameriavala predovšetkým na oblasť trestného práva. Táto novela sa netýka pôsobnosti prokuratúry. Nijakým spôsobom do nej nezasahuje, iba zväčšuje transparentnosť. A preto nevidím dôvod, prečo sami prokurátori neprišli s takýmito návrhmi na zlepšenie transparentnosti a nepodporujú ich.
Luščíková, Darina, poslankyňa NR SR (2023-12-18):
Ďakujem pekne za slovo. Simona, ďakujem za tvoje upriamenie sa na morálku v úvode tvojej rozpravy. Od predstaviteľov vlády a koaličných predstaviteľov dostávame sústavne odkazy cez médiá miesto toho, aby navrhovatelia v pléne vysvetlili a odôvodnili tento zákon, aby reagovali na nedostatky, ktoré návrh zákona neodškriepiteľne obsahuje. Ale aby som sa dostala k odkazom, ktoré dostávame, napríklad predseda vlády pán Fico opozíciu označil za naivné deti. Ak naivitou je nazývaná viera v právo, spravodlivosť a demokratické princípy parlamentarizmu, tak áno, naivne veríme, že takto má fungovať demokratická krajina. Ale myslím si, že je to len zbožné želanie koalície, aby sme boli naivné deti a uverili v ich dobré úmysly, aby sme uverili, že týmto skráteným legislatívnym konaním sa zabezpečí, aby nevznikli veľké hospodárske škody, chránili sa ľudské práva a bezpečnosť. A možno je to tak, ako vravel kolega Štefunko, a toto je len taká celá hmla, aby sme sa zamerali na tie obskúrnosti, ktoré sú napísané v tomto návrhu, a na jeho chýbajúce povinné náležitosti a skutočnosť je ešte horšia. Rovnako dostávame odkazy, že stále točíme o tom istom. Ak je o tom istom, že upozorňujeme na hrubé porušenie ústavnosti, morálky, tak sa budete musieť s tým zmieriť. Budete sa musieť zmieriť s tým, že toto sú pre nás naozaj dôležité veci a budeme neustále na ne upozorňovať. Ďakujem.
Laššáková, Jana, podpredsedníčka NR SR (2015-12-09):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som dostala písomné prihlášky troch pánov poslancov: pán poslanec Alojz Hlina, pán poslanec Miroslav Kadúc a pani poslankyňa Anna Vitteková. Nech sa páči, pán poslanec Hlina, máte slovo.
Soboňa, Juraj, poslanec NR SR (2020-02-21):
Ďakujem pekne. Chcel by som reagovať na kolegyňu Anku Verešovú, keďže ma vyzvala ako podpredsedu ľudskoprávneho výboru. Bola si na tom výbore, budú vlastne dve hlasovania. Národná rada Slovenskej republiky ani nemá podľa Ústavy Slovenskej republiky právomoc rozhodovať o nesúhlase s uzatvorením medzinárodnej zmluvy, ani o nesúhlase s jej podpisom, ani o nesúhlase s jej ratifikáciou. Má právomoci len vyslovenie súhlasu. Takže aj z toho dôvodu, tak ako odznelo aj na výbore gestorskom, budú vlastne dve hlasovania, vyslovenie súhlasu s Dohovorom Rady Európy o predchádzaní násiliu na ženách a domácemu násiliu a boji proti nemu, keďže ide o medzinárodnú zmluvu, a následne druhé hlasovanie bude podľa čl. 86 písm. d) Ústavy Slovenskej republiky v spojení s § 88 ods. 4 zákona č. 350/1999 Z. z. o rokovacom poriadku Národnej rady Slovenskej republiky v znení neskorších predpisov, Národná rada nevyslovila súhlas s Dohovorom Rady Európy o predchádzaní násiliu na ženách a domácemu násiliu. My sme čakali, vieš dobre, že sme čakali na rozhodnutie ústavnoprávneho výboru a na základe toho väčšina poslancov členov ľudskoprávneho výboru prijala takýto návrh na uznesenia, a ja v mene gestorského výboru ho tu predkladám. Takže je v tomto smere na jednej lodi, že vlastne vieme, ako... (Prerušenie vystúpenia časomerom.)
Glváč, Martin, podpredseda NR SR (2019-03-26):
Ďakujem. Prerušujem rokovanie o tomto bode programu. A pristúpime k prvému čítaniu o vládnom návrhu zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení zákona č. 113/2018 Z. z . Vládny návrh zákona má parlamentnú tlač 1339. Návrh na jeho pridelenie na prerokovanie výborom je v rozhodnutí č. 1415. Prosím podpredsedu vlády Slovenskej republiky pre investície a informatizáciu Richarda Rašiho, aby vládny návrh zákona uviedol. Nech sa páči.
B. Bugár, podpredseda NR SR: (2002-05-23):
(Hlasovanie.) Prítomných je 100 poslancov, za 96, zdržali sa 2, nehlasovali 2. Konštatujem, že sme uvedené návrhy prijali. P. Kanis, poslanec: Druhú skupinu bodov spoločnej správy tvoria body, ktoré odporúča gestorský výbor neschváliť. Sú to body 2, 5, 9, 12, 16, 19, 26, 27, 29, 33, 42 a 50. Gestorský výbor odporúča neschváliť tieto body.
Bugár, Béla, podpredseda NR SR (2019-06-24):
Pán poslanec Štarchoň.
B. Bugár, podpredseda NR SR: (2003-04-23):
M. Abelovský, poslanec: Ja neviem, že kto to zapríčinil, ja som v Národnej rade nesedel, len od 15. októbra tu sedím. Evidentne som povedal, že podnet na ústavný súd bol podaný skupinou poslancov už v marci roku 2001, kedy objektívne hrozilo po akejkoľvek, by som povedal, aj veľmi plytkej právnej analýze, že tu dôjde k vysloveniu protiústavnosti v tej časti vyhlášky. Že nekonalo príslušné ministerstvo, za to ja nemôžem, ani to neviem zdôvodniť. Evidentné je, že skupina poslancov predložila návrh a ja ho budem podporovať.
Kollár, Boris, predseda NR SR (2023-06-28):
Prosím, prezentujme sa a hlasujeme. (Hlasovanie.) Prítomných 143, za 86, proti 12, 44 sa zdržalo, 1 nehlasoval. Uvedený návrh sme schválili.
I. Mikloš, poslanec: (2007-10-30):
Taký istý postup ste zvolili pri podpore bývania. Štátna podpora bývania pre tento rok sa znížila o 500 miliónov korún, ale zároveň ste zaviedli bonifikáciu hypotekárnych úverov pre mladých s nízkymi príjmami, a to vydávate za obrovský nástroj politiky a za dôkaz budovania silného sociálneho štátu. Znížili ste o 500 miliónov a za 150 miliónov ste zalepili oči ľuďom a, žiaľbohu, musím povedať, že aj vďaka tomu, že nebolo na to dostatočne poukazované aj v médiách. Možno aj našou vinou, ale aj vinou médií sa vám zatiaľ darí túto kamufláž robiť pomerne úspešne. Ide o kamufláž, nie o skutočnú sociálnu politiku.
Čaplovič, Dušan, poslanec NR SR (2011-02-09):
Ďakujem. Po prvé, chcem oceniť vystúpenie pána poslanca Maďariča, ktorý to perfektne analyzoval, pretože ja som stále presvedčený, že naše rozhodnutie v minulom roku bolo štátnické a reagovalo na zlý zákon Maďarskej republiky o čom svedčí aj skutočnosť, že európske štruktúry reagovali na maďarský zákon a nereagovali na náš proti zákon. V podstate aj v diplomacii sa veci vysvetlili a pokiaľ bude platiť tento maďarský zákon, aj platnosť nášho zákona je adekvátna. Po druhé, dokázalo sa to, že Maďarská republika porušuje všetky medzinárodné normy a aj samotné Bolzánske odporúčania OBSE, ktoré nepodpísala spolu s Ruskou federáciou a v samotnom vystúpení pána Maďariča sa to prezentovalo. Čo robí Ruská federácia vo vzťahu k svojim „občanom“, ktorým dala pasy, a ako by postupovala Maďarská republika po schválení volebného práva pre týchto občanov. A po tretie, z hľadiska historického, aj my máme na Slovensku Chamberlaina v sukni. Podobne ako Chamberlain, keď sa vrátil z Mníchova hovoril, že priniesol mier, tak iste aj naša premiérka, keď sa vrátila z Budapešti tvrdila, že je všetko v poriadku. Ďakujem vám veľmi pekne. (Potlesk.)
Goga, Pavol, poslanec NR SR (2012-09-18):
Ďakujem. Zápisnica o výsledku tajného hlasovania o návrhu na voľbu členov Správnej rady Ústavu pamäti národa, ktoré sa konalo 18. septembra 2012. Na tajné hlasovanie o návrhu na voľbu členov Správnej rady Ústavu pamäti národa bolo vydaných a poslanci si osobne prevzali 136 hlasovacích lístkov, teda na voľbe bolo prítomných 136 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu členov Správnej rady Ústavu pamäti národa 9 poslancov neodovzdalo hlasovacie lístky. Zo 145 odovzdaných hlasovacích lístkov bolo 9 neplatných a 136 platných. Podľa platných hlasovacích lístkov overovatelia zistili, že pri Igorovi Bakovi hlasovalo za návrh 76 poslancov, proti návrhu 31 poslancov, zdržalo sa hlasovania 29 poslancov, Karolovi Janasovi hlasovalo za návrh 78 poslancov, proti návrhu 30 poslancov, zdržalo sa hlasovania 28 poslancov, pri Stanislavovi Labjakovi nehlasoval za návrh nikto, hlasovalo proti návrhu 91 poslancov, hlasovania sa zdržalo 45 poslancov, pri Jaromírovi Markechovi hlasoval za návrh 1 poslanec, proti návrhu 90 poslancov, zdržalo sa hlasovania 45 poslancov, pri Františkovi Neupauerovi hlasovalo za návrh 18 poslancov, proti návrhu 81 poslancov, zdržalo sa hlasovania 37 poslancov, pri Márii Sabolovej hlasovalo za návrh 37 poslancov, proti návrhu 67 poslancov, zdržalo sa hlasovania 32 poslancov, pri Jane Špankovej hlasovalo za návrh 9 poslancov, proti návrhu 83 poslancov, zdržalo sa hlasovania 44 poslancov, pri Jozefovi Vozárovi hlasovalo za návrh 26 poslancov, proti návrhu 70 poslancov, hlasovania sa zdržalo 40 poslancov. Na voľbu členov Správnej rady Ústavu pamäti národa je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní boli za členov Správnej rady Ústavu pamäti národa zvolení Karol Janas a Igor Baka. Overovatelia ma zároveň poverili oznámiť výsledok hlasovania Národnej rade Slovenskej republiky. Ďakujem, všetko, pani podpredsedníčka.
P. Paška, predseda NR SR: (2009-03-11):
(Hlasovanie.) 124 prítomných, 120 za, 4 sa zdržali. Návrh sme schválili.
Hort, Milan, podpredseda NR SR (2010-10-19):
Ďakujem, pán poslanec. Odovzdajte návrh pani spravodajkyni. S faktickými poznámkami sa nehlási nikto, preto uzatváram možnosť prihlásiť sa s faktickou poznámkou a slovo teraz dávam pánovi poslancovi Miroslavovi Beblavému, ktorý sa prihlásil ako druhý a posledný do rozpravy k tomuto návrhu zákona. Nech sa páči.
M. Dzurinda, predseda vlády SR: (2002-06-20):
Takže, ak mám zhrnúť odpoveď na vašu otázku, zopakujem, že návrh na odvolanie pána ministra Macejka som dal preto, že on a jeho podriadení nenáležite, mimo zákonných právomocí a kompetencií zasahovali do súťaže, do medzinárodného tendra, ktorý ale ministerstvo dopravy, pôšt a telekomunikácií neorganizovalo, ale organizovala ho Železničná spoločnosť, akciová spoločnosť, a teda pán Macejko nesie politickú zodpovednosť za celé dianie, súvisiace s týmto škandálom. Pán minister Macejko hovorieva, že bránil verejný záujem a chcel len to, aby nevyhrala horšia ponuka. Pán minister mal dve možnosti, ako dosiahnuť takýto cieľ bez porušenia zákona, bez škandálu a bez následných podozrení. (Hlasy a smiech v sále.) Tým prvým bolo postarať sa o to, aby generálnym riaditeľom Železničnej spoločnosti, akciová spoločnosť bol človek, ktorému by mohol plne dôverovať, ak náhodou nedôveroval súčasnému. A potom bola druhá možnosť, pán poslanec, nechať súťaž vyhodnotiť a umožniť, aby ten, kto mal námietky, mohol tieto námietky uplatniť v príslušnej inštitúcii. Touto inštitúciou však nie je Najvyšší kontrolný úrad, ale Úrad pre verejné obstarávanie. Tento úrad sa už v minulosti zaoberal mnohými tendrami, tento úrad už v minulosti zrušil nejednu súťaž, ak zistil, že tak treba urobiť. Pán poslanec, som rád, že som mohol odpovedať na vašu otázku. J. Migaš, predseda NR SR: Pán poslanec Cabaj, chcete položiť doplňujúcu otázku? Nech sa páči.
Kozelová, Monika, poslankyňa NR SR (2022-05-05):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Šefčík, Marek, poslanec NR SR (2023-02-08):
Ďakujem pekne, pán predsedajúci, za slovo. Vážený pán predsedajúci, vážené panie poslankyne, vážení páni poslanci, milí hostia, v súlade s § 73 zákona o rokovacom poriadku som bol určený za spravodajcu k návrhu uvedeného zákona, je to tlač 1387. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, skončil som, nech sa páči, otvorte všeobecnú rozpravu.
Laššáková, Jana, podpredsedníčka NR SR (2015-04-17):
Nech sa páči, pán poslanec Kaník, máte slovo. A pripraví sa pán poslanec Blaha.
Pčolinský, Peter, podpredseda NR SR (2023-06-27):
Ja by som len chcel na upresnenie sa spýtať, že keďže sú dve minúty do 21.00, že pán predsedajúci, že aký teda postup, lebo predpokladám, že pani navrhovateľka nebude dve minúty vystupovať.
Kaník, Ľudovít, poslanec NR SR (2014-11-08):
Ja sa systematicky budem vracať k tej podstate a stále budem hovoriť, že jednotliví ministri sa tu snažia odviesť debatu úplne inde k svojim rezortom, k riešeniu ich problémov, ale táto debata je o niečom inom a k nej sa musíme vrátiť, ale súvisí s ňou, a o tom hovoril aj premiér, taká ilúzia, ktorú SMER neustále vytvára, bezplatné zdravotníctvo. A keďže sa o tom zmienil aj pán minister, tak to poviem. Bezplatné zdravotníctvo je jedna z vlajok strany SMER. A aká je v tom realita? Je to aj v dôvodovej správe k tomuto odvolávaniu, Slováci, slovenskí občania z celkových výdavkov domácností na zdravotníctvo v hotovosti z vlastného vrecka platia viac, ako je to u občanov v USA, viac, ako je tu priemer OECD. A to mám tuto štatistiky OECD, to nie je, že som si to niekde vymyslel. Máme to zdokumentované z oficiálnych štatistík. Je to v grafe. Keby ste to chceli vedieť presne v percentách, tak to je na Slovensku 24 %, Slováci platia v hotovosti z celkových výdavkov domácností, v Spojených štátoch je to 12 %. A napríklad vo Francúzsku je to iba 8 %. Toto je bezplatné zdravotníctvo? Takto klame Ficova vláda systematicky v mnohých oblastiach. A toto je klam, o ktorom to tu celé nakoniec je, že sa na niečo tvárime, ale niekto, kto môže ryžovať, ryžuje. Ryžuje na tomto systéme. Ryžuje niekto v zdravotníctve, niekto v energetike, niekto v doprave, niekto na diaľniciach. Sú to klany, ktoré majú rozdelené svoje pôsobnosti. A to je ten problém. To je ten problém, prečo navrhujeme odvolať celú vládu, pretože pre toto si túto vládu občania nezvolili. Oni si ju zvolili pre niečo iné a veľmi sa sklamali v tejto vláde.
Remišová, Veronika, poslankyňa NR SR (2023-06-14):
Ďakujem veľmi pekne. Začnem asi pánom Muňkom zo SMER-u, vy v SMER-e a špeciálne vy, pán Muňko, vy viete len útočiť osobnými urážkami. Keby ja som mala vymenovať to, k vám veci, tak by som tu bola od rána do večera. Agent ŠtB, priklepli ste Bonulu 5,9 milióna eur, chovateľ zakázaných exotických vtákov, stavateľ domov bez povolenia, to ste vy, pán Muňko, a neklamte, že prepadli 4 miliardy, neprepadlo za našej vlády ani jediné euro v hlavných fondoch. Čiže pozrieť sa do zrkadla, pán Muňko, lebo toto presne ste vy v SMER-e. Tomáš, ja s tebou súhlasím, že nemôžeme vytvárať kultúru odkázanosti, v tom sa zhodneme, že štát nemôže za ľudí vyriešiť všetko a je dôležité, aby ľudia sa vedeli postarať o seba, vzájomne si pomôcť, ale myslím si, že dvojcifernú infláciu, ktorú sme nemali pomaly, neviem, možno 20 rokov, do toho energetickú krízu, do toho sme mali pandémiu, udržanie zamestnanosti a v zásade, keď rokovanie, alebo resp. keď ceny energií a elektriny sú vyrokované, uzavreté do roku 2027, meniť tento systém, myslím si, že nie je efektívne, nie je efektívne. Ale v základnom nastavení kultúra odkázanosti určite, si myslím, že to nie je dobré a štát nemôže byť úspešný, ak sa bude budovať kultúra odkázanosti. Pán, zabudla som meno, pán z (reakcia z pléna), nie, z Republiky, Kočiš, digitálny príspevok ste nazvali hlúposťou, čiže to, že dostane 150-tisíc detí digitálny príspevok, prváci na stredných školách plus deti, ktoré, ktoré, a na základných školách, ktoré sú z chudobnejších rodín, to nazývate hlúposťou. Aj viem asi prečo to nazývate hlúposťou. Hovoril o tom... (Prerušenie vystúpenia časomerom.)
Blanár, Juraj, podpredseda NR SR (2021-11-03):
Pán poslanec Štefan Kuffa, nech sa páči.
Vaľová, Jana, poslankyňa NR SR (2013-01-31):
Ďakujem veľmi pekne. Pán kolega Beblavý, musím povedať, že tak manipulatívne viete pretáčať argumenty a keďže mám tri minúty, tak v krátkosti poviem. Po prvé. Nie je pravda, že vypadli zo zákona odborné poradenské služby a individuálny plán, pretože keď si zoberiete § 43 ods. 4 a ods. 5, riadne je tam napísané, že nie je to povinnosťou, ale uchádzač, uchádzačovi sa vypracuje individuálny, individuálny akčný plán. Takže to nie je pravda, takže to zo zákona nevypadlo. To je po prvé. Po druhé, chcela by som povedať, že ak ste hovorili o nejakých komisiách. Všade, kde je nejaký ľudský faktor, vždy, nedá sa vylúčiť, že vždy niekto môže konať ináč. Ale ja chcem povedať, že cieľom tohto zákona nie je to, aby sme my selektovali medzi jednotlivými ľuďmi, komu dáme tento príspevok a komu nedáme, ale aby sme selektovali medzi regiónmi a vytvorili tak väčší priestor pre zabezpečenie riešenia regionálnych problémov nezamestnanosti. To znamená, že práveže úrady práce posilníme tým, že môžu samostatne rozhodovať o tom, aké nástroje použijú a akú formu podpory vyberú pre daných uchádzačov, čiže poznajú týchto ľudí a môžu priamo týmto ľuďom, by som povedala, že našiť na mieru to, čo potrebujú. A tretiu vec, ktorú chcem povedať, vážený pán kolega, nerozprávajte tu, ako ste vy všetko dobre robili a sa snažili, veď minulého roku ste nenaplánovali v rozpočte ani jedno jediné euro na nástroje aktívnej politiky. Ani jedno euro v rozpočte. O čom rozprávate, že vy robíte aktívnu politiku? Z čoho ste ju chceli robiť? Z vody? Veď ste nenaplánovali v rozpočte nič a, samozrejme, že potom niektoré nástroje sa nemohli využiť, pretože neboli na to ani financie. A niektoré sa skutočne nepoužívali, pretože ozaj neboli žiadané tými uchádzačmi o prácu. Takže to, iba tak v krátkosti. Ďakujem.
Laššáková, Jana, podpredsedníčka NR SR (2014-09-09):
Pani poslankyňa Vaľová, nech sa páči.
Fico, Robert, predseda vlády SR (2013-03-21):
Prajem vám všetkým dobrý deň. Vážený pán predseda Národnej rady, vážení členovia vlády, vážená Národná rada, vzácni hostia na balkóne, vitajte na Národnej rade, hoci ja tu nie som, ale dovolím si toto privítanie urobiť. (Potlesk.) Dovoľte mi, aby som podľa príslušných ustanovení rokovacieho poriadku Národnej rady Slovenskej republiky z dnešnej hodiny otázok ospravedlnil neprítomných členov vlády a oznámil ministrov poverených ich zastupovaním. Neprítomný je podpredseda vlády a minister financií Peter Kažimír, ktorý je na pracovnej ceste. Zastupuje ho podpredseda vlády a minister vnútra Robert Kaliňák. Neprítomný je minister životného prostredia, ktorý je na zahraničnej pracovnej ceste v Bruseli. Zastupuje ho opäť podpredseda vlády a minister vnútra Robert Kaliňák. Z dôvodu choroby sa ospravedlnili Ján Richter, minister práce, sociálnych vecí a rodiny, zastupuje ho minister školstva, vedy, výskumu a športu Dušan Čaplovič. Rovnako z dôvodu choroby sa ospravedlňuje aj minister obrany Martin Glváč. Pokiaľ ide o interpelácie, na interpeláciách nebude prítomný podpredseda vlády a minister zahraničných vecí a európskych záležitostí Miroslav Lajčák. Zastupuje ho podpredseda vlády a minister vnútra Robert Kaliňák. Pán predseda, som pripravený odpovedať v stanovenom časovom limite na otázky.
Jurinová, Erika, podpredsedníčka NR SR (2013-05-28):
Ďakujem pekne, pán poslanec. Na vyše vystúpenie registrujem štyri faktické poznámky. Uzatváram možnosť prihlásiť sa. Nech sa páči, pán poslanec Martvoň.
Ivan, Miroslav, poslanec NR SR (2019-04-05):
Ďakujem. Ja sa rýchlo dotknem v tej, v tom čase, v tých dvoch minútach len dvoch vecí, možno troch. Pán minister, vy ste hovorili, že ja som tam nedával do programového vyhlásenia rok 2020 ako dostavanie diaľnic. No, nedávali ste, ale keď ste tam prišli, tak ste to mali alebo neprísť, alebo ste to nemali prevziať, to ministerstvo, ja som sa vám osobne čudoval, že ste tam vôbec nastúpili. Národná diaľničná, pozvanie k rokovaniu alebo k tomu, keď sa rokovalo o dohode. Tak také nič som nedostal, to by som si naozaj teda chcel vyžiadať toto, aj teraz verejne vám to hovorím, nejaké dôkazy, pretože ak by také dačo existovalo, tak by som určite dal k tomu stanovisko, že takto nie. K nezávislému dozoru na obchvate Bratislavy. Dobre sme si pozreli zmluvu, jak koncesionársku, tak zmluvu o tomto dozore. Ten dozor je platený koncesionárom, pán minister. My môžme hovoriť, koľkokrát chceme, slovo nezávislý dozor. Tá jeho nezávislosť je naštrbená, pretože platí ho koncesionár, v zmluve je treťou zmluvnou stranou ministerstvo, ako vyjadrenie súhlasu s touto zmluvou, ale je na výplatnej listine koncesionára, sú tam presné sumy, koľko platí koncesionár za hodinu a koľko sú mesačné maximálne platby. Čo sa týka poslednej veci, župa, letisko Žilina, my sme, my sme boli za nejaké riešenie, vy to viete, my sme hovorili o tom, že ak to, ak štát chce toto letisko niekomu dať, okej, župa prejavila záujem, ale to mal byť impulz k tomu, aby povedzme štát k tomu vypísal nejakú súťaž, nezbavoval sa toho za jedno euro. To je všetko.
Ďuriš Nicholsonová, Lucia, podpredsedníčka NR SR (2017-09-14):
Ďakujeme pekne, pán poslanec. Jedna faktická poznámka na vaše vystúpenie. Končím možnosť prihlásiť sa s faktickou poznámkou. Pán poslanec Galek.
Ďuriš Nicholsonová, Lucia, podpredsedníčka NR SR (2018-03-23):
V rozprave teraz vystúpi pán poslanec Boris Kollár za poslanecký klub SME RODINA, nech sa páči.
Laurenčík, Milan, podpredseda NR SR (2021-11-10):
V zmysle § 27 ods. 8 zákona o rokovacom poriadku požiadala o možnosť vystúpiť v rozprave pani spravodajkyňa. Nech sa páči, pani poslankyňa, máte slovo.
Grendel, Gábor, podpredseda NR SR (2020-10-14):
Pán poslanec Kondrót.
B. Bugár, podpredseda NR SR: (2005-06-21):
Prosím určeného spoločného spravodajcu z výboru pre európske záležitosti poslanca Pavla Kuboviča, aby informoval Národnú radu o výsledku rokovania výborov o tomto návrhu. Nech sa páči.
Lipšic, Daniel, poslanec NR SR (2014-11-08):
Pán premiér, asi pred dvomi týždňami tu bol váš generálny prokurátor, ktorý nám v správe za minulý rok o činnosti prokuratúry povedal, že žiadna veľká korupčná kauza odhalená nebola. Bol to váš generálny prokurátor. Ak ste odvolávali premiérku Radičovú za Osrblie, tak to bola kauza, ktorá bola veľká, pretože sme ju odhalili. Za vašej vlády sa žiadne veľké kauzy neodhaľujú nie preto, že by neboli, ale preto, že ich zametáte pod koberec. To je fakt. Spomínali ste rôzne tendre. Ja len spomeniem jednou vetou, u nás bolo pravidlo na vnútre, pokiaľ neboli minimálne traja uchádzači, tender bol zrušený, a vy ste práve spomenuli tie zrušené tendre, vtedy to fungovalo. Ja som spomenul pred pár dňami, že najhoršia je korupcia v zdravotníctve, pretože tam ide o ľudský život. Dnes som bol v Nitre a v Solčanoch. Tam to asi poznáte. Pre mňa jedným z najemotívnejších zážitkov s ľuďmi, keďže moji rodičia sú lekári, je, keď niekto za mnou príde a povie mi na ulici ako celkom neznámy človek, že buď môj otec alebo moja mama im zachránili život alebo pomohli. Aj dnes jedna pani v Nitre za mnou prišla. A ako moji rodičia, tak aj tisíce lekárov zachraňujú ľudské životy. Tým, ako umožňujete rozkrádanie v zdravotníctve, vy im zväzujete ruky pri záchrane životov. Ak sa musia potom lekári rozhodovať, pretože nemajú peniaze, komu drahý liek onkologický dajú alebo nedajú, pretože rozkrádate v prístrojoch, v rekonštrukciách, tak to je to najperfídnejšie, čo môže byť. Vy tento systém tolerujete. Pán nad vami, o ktorom bude potom v príspevku hovoriť, ho podľa mojej mienky svojou funkciou garantuje.